എല്ലാം പാമ്ബിന്റെ തലയിലാകുമെന്ന് കരുതിയ സൂരജ് കടിച്ച പാമ്ബിനെക്കൊണ്ട് തന്നെ വിഷമിറക്കിയ അന്വേഷണ സംഘം കൈയ്യടി Begin typing your search... X 2020 മാര്ച്ചില് അഞ്ചലില് കിടപ്പുമുറിയില് വെച്ച് പാമ്ബ് കടിയേറ്റ് ഉത്ര എന്ന പെണ്കുട്ടി മരിച്ച വാര്ത്ത പുറത്തു വന്നപ്പോള് ആരും കരുതിയിരുന്നില്ല പിന്നില് പാമ്ബിന് വിഷത്തെ വെല്ലുന്ന ഗൂഡാലോചന നടന്നിരുന്നെന്ന്. ഒന്നര വര്ഷം കൊണ്ട് ആ സംഭവത്തിന്റെ ചുരുളുകളോരോന്നായി അഴിഞ്ഞപ്പോള് കേരളം ഇതുവരെ കണ്ടിട്ടില്ലാത്ത കുറ്റകൃത്യമാണ് തെളിയിക്കപ്പെട്ടിരിക്കുന്നത്. കേസില് തുടക്കം മുതല് അന്വേഷണ സംഘം കാണിച്ച അതിസൂക്ഷ്മതയാണ് ഇന്ന് കോടതിയില് നീതി ലഭിക്കുന്നതുവരെ ഉത്രകൊലക്കേസ് കൊണ്ടെത്തിച്ചത്. കേസില് സൂരജിനു മേല് സംശയമുണ്ടെങ്കിലും എങ്ങനെ ഇത് തെളിയിക്കും, ഇനി പാമ്ബ് കടിച്ചതിന് പിന്നില് സൂരജാണെന്നതിന് എങ്ങനെ വ്യക്തമായ തെളിവുകള് ലഭിക്കും തുടങ്ങിയ പ്രതിബന്ധങ്ങളാണ് അന്വേഷണ സംഘത്തിനു മുന്നില് ഉണ്ടായിരുന്നത്. എന്നാല് ഉത്രയുടെ കൊലയ്ക്ക് പിന്നിലെ യഥാര്ത്ഥ കരങ്ങളെ സമര്ത്ഥമായ ഇവര് പുറത്തു വന്നുകൊണ്ട് വന്നു. പാമ്ബിനെ പഠിച്ചു, ഉത്രയെ ആദ്യം കടിച്ചത് അണലിയായിരുന്നു. രണ്ടാമത്തെ തവണ മൂര്ഖനും. ശാസ്ത്രീയപരമായ രീതിയില് ഇവയുടെ സ്വഭാവത്തെ പറ്റി അന്വേഷണ സംഘം മനസ്സിലാക്കി. ഇതിന് വാവ സുരേഷ് ഉള്പ്പെടെയുള്ള പാമ്ബ് വിദഗ്ധരുടെ സഹായം തേടി. ഉത്രയെ അണലി കടിച്ചത് വീടിന്റെ ഒന്നാം നിലയില് നിന്നായിരുന്നു. പക്ഷെ അണലികള് മരം കയറാറില്ല. അപ്പോള് അണലി എങ്ങനെ വീടിന്റെ മുകള് നിലയിലെത്തിയെന്ന സംശയം പൊലീസിനു തോന്നി. ജനലിനു വശത്തെ ഒരു മരക്കൊമ്ബ് കാണിച്ച് അത് വഴിയായിരിക്കാം പാമ്ബ് മുറിയില് കയറിയതെന്നായിരുന്നു സൂരജിന്റെ അമ്മ പറഞ്ഞത്. എന്നാല് പൊലീസ് അയല്ക്കാരെ കണ്ടപ്പോള് കള്ളി പൊളിഞ്ഞു. ആ മരക്കൊമ്ബ് അടുത്ത കാലത്ത് ചായ്ച്ചു നിര്ത്തിയതാണെന്ന് അയല്ക്കാര് മൊഴി നല്കി. രണ്ടാമത് കടിച്ചത് മൂര്ഖന് പാമ്ബാണ്. ഉത്രയുടെ വീട്ടില് വെച്ച്. സംഭവം നടന്ന മുറിയിലെ ജനലുകള് 150 സെന്റിമീറ്റര് പൊക്കത്തിലാണ്. ഉത്രയെ കടിച്ച പാമ്ബിന്റെ നീളവും 150 സെന്റീമീറ്ററാണ്. മൂര്ഖന് പാമ്ബിന് സ്വന്തം നീളത്തിന്റെ മൂന്നിലൊന്ന് മാത്രമേ പൊങ്ങാന് പറ്റുകയുള്ളു. അങ്ങനെ നോക്കുമ്ബോള് 50 സെന്റിമീറ്റര് മാത്രമേ പാമ്ബിന് സ്വയം പൊങ്ങാന് പറ്റൂ. മാത്രമല്ല. രാത്രി വൈകി മൂര്ഖന് ഇരപിടിക്കാനിറങ്ങില്ല. മൂര്ഖന് പാമ്ബിന് പ്രത്യേകതകള് ഇനിയുമുണ്ട്. പ്രകോപനമൊന്നിമില്ലാതെ മൂര്ഖന് പാമ്ബ് കടിക്കില്ല. മൂര്ഖന് വിഷം വീണ്ടും ഉല്പാദിപ്പിക്കപ്പെടാന് സമയമെടുക്കും. അതിനാല് ആദ്യ ഘട്ടത്തില് വിഷമില്ലാതെ കടിക്കുക, പേടിപ്പിച്ച് നിര്ത്തുക എന്നിവയാണ് മൂര്ഖന്റെ രീതി. ഉത്രയെ രണ്ട് വട്ടം ശക്തമായ മൂര്ഖന് കടിച്ചിട്ടുണ്ട്. പാമ്ബിനെക്കൊണ്ട് ആരോ കടിപ്പിച്ചതാണെന്ന സംശം ഇത് ബലപ്പെടുത്തി. ഇതിനിടയില് സൂരജിന് വന്യജീവികളോടുള്ള സ്നേഹവും അന്വേഷണ സംഘം കണ്ടെത്തി. ഉത്രയുടെ മരണത്തിന് ആറു മാസം മുമ്ബ് സൂരജ് വീട്ടില് ഒരു പാമ്ബിനെ കൊണ്ടു വന്ന് പ്രദര്ശിപ്പിച്ചിരുന്നു. ഈ വിവരം പാമ്ബ് പിടുത്തക്കരാനായ സുരേഷിനെ കണ്ടെത്തുന്നതിലേക്ക് നയിച്ചു. ഇയാള് സൂരജിന് പാമ്ബിനെ നല്കിയിരുന്നതായി മൊഴി നല്കി. പിന്നാലെ സംഭവിച്ചതെന്തെന്ന് ഓരോന്നായി പുറത്തു വന്നു. എങ്ങനെ പാമ്ബിനെ കൊണ്ട് കൊലപാതകം നടത്താമെന്ന് ഇന്റര്നെറ്റില് സൂരജ് നിരന്തരം തിരഞ്ഞിരുന്നതായി കണ്ടെത്തി. തുടരയുള്ള ചോദ്യം ചെയ്യലിനൊടുവില് സൂരജ് കുറ്റ സമ്മതം നടത്തി. രാത്രി എല്ലാവരും ഉറങ്ങിയ ശേഷം സൂരജ് പാമ്ബിനെ ഉത്രയുടെ ദേഹത്ത് കുടഞ്ഞിട്ടു. എന്നാല് പാമ്ബ് ഉത്രയെ കടിച്ചില്ല. തുടര്ന്ന് പാമ്ബിന്റെ ഫണത്തില് പിടിച്ച് ഉത്രയുടെ കൈയ്യില് കടിപ്പിച്ചു. തുടര്ന്ന് പാമ്ബിനെ അലമാരക്കടിയിലേക്ക് വലിച്ചെറിഞ്ഞു. പാമ്ബ് തിരികെയെത്തി തന്നെ കടിക്കുമോ എന്ന് ഭയന്ന് രാത്രി ഉറങ്ങാതെ കട്ടിലിനു മുകളില് ഇരുന്നെന്നും സൂരജ് പൊലീസിനോട് പറഞ്ഞു. അണലിയെക്കൊണ്ട് തടിപ്പിച്ചതും താനായിരുന്നെന്ന് സൂരജ് വെളിപ്പെടുത്തി. ഇനി കുറ്റം തെളിയിക്കുക എന്നതായിരുന്നു അന്വേഷണസംഘത്തിന്രെ അടുതക്ത വെല്ലുവിളി. കുറ്റം തെളിയിക്കാന് മൂര്ഖന് പാമ്ബിനെ ഉപയോഗിച്ച് നടത്തിയ ഡമ്മി പരീക്ഷണം പാമ്ബ് സ്വയം കടിച്ചതല്ല കടിപ്പിച്ചതാണെന്ന് തെളിയിക്കാനുള്ള ശക്തമായ തെളിവായി. കുറഞ്ഞത് ഏഴുദിവസമായി പട്ടിണി കിടന്ന പാമ്ബാണിതെന്ന് പോസ്റ്റ്മോര്ട്ടത്തില് കണ്ടെത്തി. TAGS: Popular X പാമ്ബിനെ പഠിച്ചു, TAGS: